ज्योति आराधना कर मनाया प्रभु यीशु के जन्म का उत्सव
प्रभु यीशु मसीह के जन्म के पर्व क्रिसमस को लेकर मसीही समुदाय में उत्साह का वातावरण रहा। विभिन्न गिरिजाघरों में गुरूवार की रात ज्योति आराधना की गई, जिसमें बड़ी संख्या में लोग शामिल हुए। घड़ी की सुई ने जैसे ही रात के 12 बजने का संकेत किया, जाेरदार आतिशबाजी की गई। शुक्रवार की सुबह गिरिजाघराें में विशेष प्रार्थना सभा का आयोजन किया गया। नगर के ट्रायबल कॉलोनी स्थित बीसीएम चर्च में आयोजित प्रार्थना सभा में प्रभु यीशु के जन्म का संदेश सुनाया गया।
इसके पहले गीत संगीत के जरिए आराधना की गई। नगर के विभिन्न हिस्सों में स्थित चर्चो में भी क्रिसमस पर्व को लेकर खुशी व उत्साह का माहौल नजर आया। बचेली, किरंदुल, गीदम समेत विभिन्न जगहों पर हर्षोल्लास के साथ क्रिसमस मनाया गया। क्रिसमस के लिए खास तौर पर केक बनाए गए थे। बधाई संदेशों का सिलसिला। पर्व के एक दिन पहले से ही क्रिसमस के बधाई संदेश का सिलसिला शुरू हो गया था। सबसे ज्यादा सोशल मीडिया पर संदेशों को आदान-प्रदान हुआ।
केशकाल| मेनोनाइट चर्च में प्रभु इशु के जन्म की खुशियां मनाई। चर्च को रौशनी से सजाया गया था। नगर पंचायत अध्यक्ष आकाश मेहता भी चर्च पहुंचकर पर्व में शामिल हुए। बच्चों ने आकर्षक कार्यक्रम प्रस्तुत किया ।
नारायणपुर| जिले में ईसाई समुदाय द्वारा क्रिसमस का पर्व हर्षोल्लास के साथ मनाया गया। इस अवसर पर नगर के रिवाइवल एंड हिलींग चर्च में कैरोल और क्रिसमस गीत गाकर बच्चों ने डांस प्रस्तुत किया।
दंतेवाड़ा|नगर के बीसीएम चर्च में क्रिसमस की सुबह विशेष प्रार्थना व आराधना की गई।
hin_Deva hin_Deva hin_Deva hin_Deva awa_Deva awa_Deva